CELEX: 31990R1052
Language: el
Date: 1990-04-23 00:00:00
Title: Κανονισμός (ΕΟΚ) αριθ. 1052/90 του Συμβουλίου της 23ης Απριλίου 1990 για την εφαρμογή της απόφασης αριθ. 2/89 της Μεικτής Επιτροπής ΕΟΚ-ΕΖΕΣ «Κοινή διαμετακόμιση» για την τροποποίηση της σύμβασης της 20ής Μαΐου 1987 περί κοινού καθεστώτος διαμετακόμισης

Avis juridique important

|

31990R1052

Κανονισμός (ΕΟΚ) αριθ. 1052/90 του Συμβουλίου της 23ης Απριλίου 1990 για την εφαρμογή της απόφασης αριθ. 2/89 της Μεικτής Επιτροπής ΕΟΚ-ΕΖΕΣ «Κοινή διαμετακόμιση» για την τροποποίηση της σύμβασης της 20ής Μαΐου 1987 περί κοινού καθεστώτος διαμετακόμισης  

Επίσημη Εφημερίδα αριθ. L 108 της 28/04/1990 σ. 0003 - 0004

***** ΚΑΝΟΝΙΣΜΟΣ (ΕΟΚ) αριθ. 1052/90 ΤΟΥ ΣΥΜΒΟΥΛΙΟΥ  της 23ης Απριλίου 1990  για την εφαρμογή της απόφασης αριθ. 2/89 της μεικτής επιτροπής ΕΟΚ-ΕΖΕΣ «Κοινή διαμετακόμιση» για την τροποποίηση της σύμβασης της 20ής Μαΐου 1987 περί κοινού καθεστώτος διαμετακόμισης  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι το άρθρο 15 παράγραφος 3 στοιχείο β) της σύμβασης μεταξύ Ευρωπαϊκής Οικονομικής Κοινότητας και της Δημοκρατίας της Αυστρίας, της Δημοκρατίας της Φινλανδίας, της Δημοκρατίας της Ισλανδίας, του Βασιλείου της Νορβηγίας, του Βασιλείου της Σουηδίας και της Ελβετικής Συνομοσπονδίας σχετικά με το κοινό καθεστώς διαμετακόμισης (1) παρέχει στη μεικτή επιτροπή, που έχει συσταθεί βάσει της σύμβασης αυτής την εξουσία να θεσπίζει, μέσω απόφασης, τις τροποποιήσεις του ορισμού του Ecu όπως αυτή αναγράφεται στο άρθρο 10 παράγραφος 3 της σύμβασης·  ότι η μεικτή επιτροπή αποφάσισε να τροποποιήσει το άρθρο 10 παράγραφος 3 της εν λόγω σύμβασης ώστε να ληφθεί υπόψη μια τροποποίηση που έγινε πρόσφατα στην κοινοτική νομοθεσία σχετικά με τον ορισμό του Ecu·  ότι η τροποποίηση αυτή αποτελεί το αντικείμενο απόφασης αριθ. 2/89 της μεικτής επιτροπής· ότι είναι αναγκαίο να ληφθούν τα μέτρα που απαιτούνται για την εκτέλεση της εν λόγω απόφασης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η απόφαση αριθ. 2/89 της μεικτής επιτροπής ΕΟΚ-ΕΖΕΣ «Κοινή διαμετακόμιση» για την τροποποίηση της σύμβασης της 20ής Μαΐου 1987 περί κοινού καθεστώτος διαμετακόμισης, εφαρμόζεται στην Κοινότητα.  Το κείμενο της απόφασης επισυνάπτεται στον παρόντα κανονισμό.  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 23 Απριλίου 1990.  Για το Συμβούλιο  Ο Πρόεδρος  A. REYNOLDS  (1) ΕΕ αριθ. L 226 της 13. 8. 1987, σ. 2.  ΑΠΟΦΑΣΗ ΑΡΙΘ. 2/89 ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΚ-ΕΖΕΣ  «ΚΟΙΝΗ ΔΙΑΜΕΤΑΚΟΜΙΣΗ»  της 8ης Δεκεμβρίου 1989  που τροποποιεί τη σύμβαση της 20ής Μαΐου 1987 περί κοινού καθεστώτος διαμετακόμισης  Η ΜΕΙΚΤΗ ΕΠΙΤΡΟΠΗ,  Έχοντας υπόψη,  τη σύμβαση της 20ής Μαΐου 1987 περί κοινού καθεστώτος διαμετακόμισης, και ιδίως το άρθρο 15 παράγραφος 3 στοιχείο β),  Εκτιμώντας:  ότι, για την εφαρμογή της σύμβασης, το Ecu καθορίζεται σύμφωνα με τους κοινοτικούς κανόνες·  ότι οι εν λόγω κανόνες τροποποιήθηκαν πρόσφατα, προκειμένου να εφαρμοστεί από 21 Σεπτεμβρίου 1989 νέα σύνθεση του Ecu· ότι θα πρέπει, ως εκ τούτου, να εφαρμοσθεί η σύμβαση για να ληφθεί υπόψη αυτή η νέα σύνθεση του Ecu,  ΑΠΟΦΑΣΙΖΕΙ:  Άρθρο 1  Στο άρθρο 10 της σύμβασης, η παράγραφος 3 αντικαθίσταται από το ακόλουθο κείμενο:  «3. Για τους σκοπούς της κατ' αποκοπήν εγγύησης, όπως προβλέπεται στα προσαρτήματα Ι και ΙΙ, ως «Ecu» νοείται το σύνολο των ακολούθων ποσών:  1.2 // 0,6242   // γερμανικά μάρκα,   // 0,08784   // λίρες στερλίνες,   // 1,332   // γαλλικά φράγκα,   // 151,8  // ιταλικές λίρες,   // 0,2198   // ολλανδικά φιορίνια,  // 3,301   // βελγικά φράγκα,   // 0,130   // φράγκα Λουξεμβούργου,   // 0,1976   // δανικές κορόνες,   // 0,008552  // ιρλανδικές λίρες,   // 1,440   // δραχμές,   // 6,885  // ισπανικές πεσέτες,   // 1,393   // πορτογαλικά εσκούδα.  Η αξία του Ecu εκφραζόμενη σε οποιοδήποτε νόμισμα είναι ίση με το άθροισμα των ισοτιμιών στο νόμισμα αυτό των ποσών που αναφέρονται στο πρώτο εδάφιο.»  Άρθρο 2  Η παρούσα απόφαση αρχίζει να ισχύει την 1η Μαΐου 1990.  Βρυξέλλες, 8 Δεκεμβρίου 1989.  Για την Επιτροπή  Ο Πρόεδρος  O. GRATSCHMAYER